laion/Wikipedia-Exotic huggingface dataset:
Markus Rooth

Markus Rooth (sündinud 21. detsembril 2001) on Norra kergejõustiklane. Rooth võitis kümnevõistluse pronksmedali Euroopa U20 meistrivõistlustel kergejõustikus 20. juulil 2019 Borås tulemusega 7692 punkti. Euroopa U23 meistrivõistlustel kergejõustikus 11. juulil 2021 Tallinnas tuli ta pronksmedalile, kogudes kümnevõistluse punktisummaks 7967. 8000 punkti piiri ületas Rooth 1. mail 2022 aastal Itaalias Grosettos peetud võistlusel, kui ta kogus 8307 punkti. 2023. aastal Espoos peetud Euroopa U23 meistrivõistlustel kergejõustikus kogus ta 8608 punkti, millega tuli Euroopa meistriks. 2023. aasta kergejõustiku maailmameistrivõistlustel, mis toimusid Budapestis, tuli Rooth kümnevõistluses 8. kohale 8491 punktiga. Markus Rooth. World Athletics. Vaadatud 11. juuni 2024.
Nata de coco

Nata de coco on Filipiinidelt pärit nätske tarretisesarnane toit, mida toodetakse kookosvee kääritamise teel. Toidu leiutas aastal 1949 Teódula Kalaw África alternatiiviks Filipiinide traditsioonilise ananassist valmistatud nata de piña‘le. Nata de coco‘t süüakse tavaliselt magustatud kujul kommina või magustoiduks. Lisaks tarbitakse seda näiteks jookide, jäätise, pudingi ja puuviljakokteiliga. Macapuno Sanchez, P.C. (2008). Philippine Fermented Foods: Principles and Technology. University of the Philippines Press. Lk 378. ISBN 978-971-542-554-4.
Nikolai Kalmakov

Nikolai Konstantinovitš Kalmakov (vene Николай Константинович Калмаков; 23. jaanuar 1873, Nervi, Itaalia – 2. veebruar 1955, Chelles, Prantsusmaa) oli vene-itaalia päritolu maalikunstnik, graafik, illustraator ja teatridekoratsioonide kujundaja. Kalmakov viibis Eestis 1921–1923. Valdur Ohmann, Kunstnik Nikolai Kalmakov ja tema loomepärandi keerdkäigud, Tuna 4 / 2017
Anija vald (2002)

Anija vald oli kohaliku omavalitsuse üksus Eestis Harju maakonna idaosas. Valla pindala oli 517 km² ning see kuulus pindalalt suurimate kohalike omavalitsusüksuste sekka. Anija valda ümbritsesid Kose, Raasiku, Jõelähtme, Kõue, Aegviidu ja Kuusalu vald Harju maakonnas, Albu vald Järva maakonnas ning Tapa vald Lääne-Virumaal. Vald hõlmas ajaloolise Harju-Jaani kirikukihelkonna idaosa, mõningaid alasid ajaloolise Kose kirikukihelkonna põhjaosas (Pikva, Alavere ja Voose ümbrus) ning vähese asustusega metsaseid alasid ajaloolise Ambla kirikukihelkonna lääneosas (Mustjõe ja Pillapalu ümbruses). Valla elanike arv 1. jaanuar 2016 seisuga oli Statistikaameti andmetel 5474 ja rahvastikuregistri järgi 5618. Anija vallavanem oli Arvi Karotam. 2017. aastal ühinesid senine Anija vald ja Aegviidu uueks Anija vallaks. Anija vallas asus üks linn – Kehra. Anija vald Harju-Jaani kihelkonnas rajati 19. sajandil Anija mõisa territooriumi talumaid hõlmava tüüpilise mõisavallana. 19. sajandi lõpul ja 20. sajandi esimesel poolel toimunud valdade liitmisel muutus vald algsest suuremaks, hõlmates selle järel ka Paasiku, Kehra ja teisi mõisatele kuulunud maid. Vald likvideeriti 1950. aasta haldusreformiga (analoogiliselt teiste Eesti valdadega) ning taastati nõukogudeaegse Anija külanõukogu põhjal ja piirides 16. jaanuaril 1992. Lõplikud piirid sai vald 2002. aastal, mil vallaga ühines Kehra linn (seni eraldiseisev omavalitsusüksus, mida Anija vald rõngasvallana ümbritses). Valla kolmekümne ühest külast on esmamainitud 1241. aastal välja antud Taani hindamisraamatus neljateistkümmet küla. Valla maa-alal asus mitu mõisat: 1914. aasta seisuga olid need Anija, Paasiku, Kehra, Kaunissaare, Kaserahu, Pikva ja Alavere peamõisad, lisaks veel mitu kõrval- ja karjamõisat. Vallale nime andnud Anija mõisast on kirjalikke teateid 1482. aastast. Mõisnikuks oli siis rüütel Herman Soge (Zoege). 2017. aastal ühinesid Anija vald ja Aegviidu uueks Anija vallaks. Maakatastri statistika, vaadatud 22.03.2020. Statistikaamet, vaadatud 27.05.2015. Eesti haldus- ja asustusjaotuse klassifikaator Siseministeerium: Kohalike omavalitsuste juhid 2014. a. jaanuari seisuga, vaadatud 17. oktoober 2014 Anja valla koduleht http://www.anija.ee/ "RV0282: RAHVAARV (ARVESTATUD RÄNNET), 1. JAANUAR --- Haldusüksus või asustusüksuse liik, Sugu, Aasta ning Vanuserühm" Statistikaameti andmebaas, päring tehtud 8. detsembril 2012 "Eesti piirkondlik areng 2012" Tallinn: Statistikaamet, november 2012, lk 183 Anija Vallavolikogu määrus, Anija valla arengukava kinnitamine, Vastu võetud 25.09.2003 nr 43, veebiversioon (vaadatud 03.02.2015)
Aino Moorlat

Aino Moorlat (28. veebruar 1938 Tallinn – 20. märts 2010 Tallinn) oli eesti jalgrattur. Ta lõ­petas 1956. aastal Tallinna 2. Keskkooli. Moorlat alustas jalgrattatreeninguid 1956. aastal Tööjõureservides Koidula Tiirmaa õhutusel, hiljem juhendas teda Ants Väravas. Ta võitis aastatel 1963–1968 Nõukogude Liidu meistrivõistlustel eraldistardist ja naiskonnasõidus 1 kuld- (1964. aastal Dünamo naiskonnas), 5 hõbe- ja 2 pronksmedalit, tuli 1956–1969 20 korda (sh 13 korda individuaalselt) maantee- ja tänavasõidus ning 1 korra velodroomil sprindisõidus Eesti meistriks, kuulus 6 aastat NL-i koondisse. Moorlat töötas Tarbeklaasis klaastoodete lihvijana. 1959 NSV Liidu meistersportlane Tema tütar Ivi-Jaanika Moorlat Kerrigan ja poeg Heiki Moorlat on tegelenud tennisega. "Moorlat, Aino - Eesti Entsüklopeedia". entsyklopeedia.ee. Vaadatud 11. juunil 2024. "Spordileht 2 märts 1988 — DIGAR Eesti artiklid". dea.digar.ee. Vaadatud 11. juunil 2024.
Heino-Olaf Heinlo

Heino-Olaf Heinlo (30. märts 1934 Tallinn – 15. september 2005 Tallinn) oli eesti kergejõustiklane ja biokeemik. Ta õppis Tallinna Õpetajate Instituudis bioloogia erialal, lõpetas 1956. aastal Tallinna 2. Keskkooli, 1958. aastal Tallinna Pedagoogilise Instituudi keemia ja bioloogia õpetaja erialal ning sai 1973. aastal bioloogiakandidaadi kraadi tööga "Mõningatest trüpsiini autolüüsi iseärasustest inhibiitori manulusel ja puudumisel". Heinlo alustas sportimist keskkoolis Harry Aumere juhendamisel, regulaarselt hakkas treenima 1950. aastal Aleksander Tšikini käe all. Ta tuli aastatel 1954–1959 4 korral individuaalselt (2 korda 100 ja 200 m jooksus) ning 5 korral teatejooksudes Eesti meistriks, võistles 21 korda Eesti koondises ja kuulus Kalevi liikmeskonda. Heinlo asus 1958. aastal tööle Tallinna 4. Keskkooli, töötas Eesti NSV Teaduste Akadeemia keemia instituudis teadurina, 1978. aastast Tallinna Polütehnilise Instituudi kehalise kasvatuse kateedri vanemõpetajana, 1986. aastast dotsendina ja aastatel 1992–2000 TTÜ Spordikeskuse lektorina. 100 m – 10.7 (1955) 200 m – 21.7 (1957, Eesti rekord) 400 m – 50.3 Kaugushüpe – 6.81 Tema isa oli kultuuritegelane Otto Heinlo. "Päevaleht 30 märts 1994 — DIGAR Eesti artiklid". dea.digar.ee. Vaadatud 11. juunil 2024. "ESBL". www.esbl.ee. Vaadatud 11. juunil 2024. "Valla Teataja : Põhja-Pärnumaa valla Pärnu-Jaagupi piirkonna teataja 1 märts 2005 — DIGAR Eesti artiklid". dea.digar.ee. Vaadatud 10. augustil 2024.
Life Starts Now

"Life Starts Now" on ansambli Three Days Grace kolmas album. See ilmus 2009. aasta septembris. "Bitter Taste" – 4:00 "Break" – 3:13 "World So Cold" – 4:02 "Lost in You" – 3:52 "The Good Life" – 2:53 "No More" – 3:45 "Last To Know" – 3:27 "Someone Who Cares" – 4:52 "Bully" – 3:38 "Without You" – 3:33 "Goin' Down" – 3:05 "Life Starts Now" – 3:08 Adam Gontier – laul, kitarr Barry Stock – kitarr Brad Walst – bass, taustalaul Neil Sanderson – trummid, klahvpillid, taustalaul
Marve Tuisk

Marve Tuisk (1961. aastani Marve Juuro; sündinud 3. augustil 1938 Tallinnas) on eesti sporditegelane. Ta lõpetas 1956. aastal Tallinna 2. Keskkooli ja 1961. aastal Tallinna Pedagoogilise Instituudi kehakultuuriteaduskonna. Tuisk töötas aastatel 1962–1972 Tallinna Eriinternaatkoolis kehalise kasvatuse ja laulmise õpetajana, 1972–1973 ENSV Spordikomitees õppemetoodilise kabineti vanemmetoodikuna ning 1973–1988 spordialade osakonna, õppe-spordivalitsuse ja spordikoolide osakonna vanemtreenerina, ühtlasi 1974–1975 Tallinna 3. logopeediakoolis kehalise kasvatuse õpetajana. Ta oli suve- ja talispartakiaadide peasekretär, Nõukogude Liidu rahvaste suve- ja talispartakiaadidel Eesti koondvõistkonna peasekretär, koostas Eesti spordikoolide riiklikku statistikat ja Eesti spordivõistluste kalenderplaani ning tegutses sportvõimlemiskohtunikuna (vabariiklik kategooria). "ESBL". www.esbl.ee. Vaadatud 12. juunil 2024.
The Emptiness

"The Emptiness" on ansambli Alesana album, mis ilmus 2010. aasta jaanuaris. "Curse of the Virgin Canvas" – 4:49 "The Artist" – 3:46 "A Lunatic's Lament" – 4:05 "The Murderer" – 4:33 "Hymn for the Shameless" – 5:38 "The Thespian" – 4:42 "Heavy Hangs the Albatross" – 3:51 "The Lover" – 3:25 "In Her Tomb by the Sounding Sea" – 3:41 "To Be Scared by an Owl" – 4:11 "Annabel" – 7:19 Dennis Lee – laul Shawn Milke – laul, klaver, kitarr Patrick Thompson – kitarr, taustalaul Jake Campbell – kitarr, taustalaul Shane Crump – bass, taustalaul Jeremy Bryan – trummid
Tô Lâm

Tô Lâm (sündinud 10. juulil 1957) on Vietnami poliitik, riigi president alates maist 2024. VnExpress. "Public security minister To Lam recommended to be Vietnam's new president - VnExpress International". VnExpress International – Latest news, business, travel and analysis from Vietnam (inglise). Vaadatud 18. mail 2024.
Eduard Petlenkov

Eduard Petlenkov (sündinud 28. juunil 1979 Tallinnas) on Eesti tehnikateadlane. Lõpetas Tallinna Tõnismäe Reaalkooli 1997 ning Tallinna Tehnikaülikooli arvuti- ja süsteemitehnika teaduskonna tehnikateaduste bakalaureuse kraadiga 2001 (cum laude). Omandas TTÜ infotehnoloogia teaduskonnas tehnikateaduste magistri (2003) ja doktori (2007) kraadi. Oli Tallinna Tehnikaülikooli automaatikainstituudis insener 2000, assistent 2002–2008 ja dotsent 2008–2016 ning arvutisüsteemide instituudis dotsent 2017–2018 ja kaasprofessor tenuuris 2018–2021, aastast 2021 täisprofessor tenuuris. Põhiline uurimisvaldkond on mitteanalüütiliste meetodite uurimine ja arendus integreerides klassikalise juhtimisteooria (analüütiliste mudelite põhiseid) meetodeid tehisintellekti meetoditega. Eesti teaduse biograafiline leksikon, 4. köide Eesti Teaduse Infosüsteem Eduard Petlenkov Eesti Teaduse Infosüsteemis Eduard Petlenkovi publikatsioonid
Võrkpalli Balti liiga 2009/10 hooaeg

Võrkpalli Balti liiga 2009/10 hooaeg (sponsornimega Schenker Liiga) oli viiendat korda toimunud kõrgeim iga-aastane liiga Baltikumi võrkpalliklubidele. 2009/10 hooajal osales Schenker Liigas 9 Baltimaade meeskonda (6 Eestist ja 3 Lätist). Kõik meeskonnad mängisid omavahel läbi kodus-võõrsil süsteemis. Põhiturniiri paremusjärjestuse määramisel arvestatakse esmalt punkte, siis võitude arvu, pärast mida geimide suhet ning lõpetuseks omavaheliste mängude tulemusi. Kohad 1–4 mängisid omavahel vahegrupi enne play-offe ja kohad 5–9 omavahel. Vahegrupi kaks esimest said koha otse poolfinaali. Vahegrupi teine ja kolmas koht läksid vastamisi veerandfinaalis vastavalt teise vahegrupi teise ja esimesega. Teise vahegrupi kaks esimest said koha veerandfinaalis esimese vahegrupi neljanda ja kolmanda kohaga. Teise vahegrupi 3.–5. kohale jäänud võistkondade põhiturniiri ja vahegrupi punktid liideti ning selle alusel jagati kohad 7.–9. Play-offides läksid omavahel vastamisi I vahegrupi kolmas ja II vahegrupi teine koht ning I vahegrupi neljas ja II vahegrupi kolmas koht. Mängiti kodus-võõrsil mäng; samade punktide korral mängiti otsustav kuldne geim. Allikas: Schenker Liiga hooaeg 2009/2010 Korraldaja: Pärnu VK Asukoht: Pärnu spordihall, Pärnu, Eesti Allikas: Schenker Liiga hooaeg 2009/2010 Parim diagonaalründaja Argo Meresaar (Tallinna Selver) Parimad temporündajad Armands Celitans (Riia Lāse-R VK) Raimonds Vilmanis (Poliurs/Biolar Ozolnieki) Parimad nurgaründajad Enderwin Herrera (Tartu Pere Leib) Kristjan Õuekallas (Selver Tallinn) Parim sidemängija Deniss Petrovs (Selver Tallinn) Parim libero Rait Rikberg (Tartu Pere Leib) 2009/2010 hooaeg Eesti Võrkpalli Liidu arhiiv (vaadatud 12.06.2024).
Karakorum

Karakorum (mongoli Хархорин (Harhorin)) on ajalooline linn Mongoolias. Oli mongolite impeeriumi pealinn. Rajati Tšingis-khaani poolt 1220. aastal, oli asustatud kuni 16. sajandini. Linna varemed asuvad Orhoni jõe keskjooksul. Linna lõunaossa rajati 1585. aastal budistlik Erdenedzuu klooster.
Kolledžijalgpall

Kolledžijalgpall (inglise keeles college football) on peamiselt Ameerika Ühendriikides ja Kanadas mängitav Ameerika jalgpalli vorm, mida mängivad ülikoolide ja kolledžite meeskonnad. See on ülipopulaarne eriti Ameerika Ühendriikide lõuna- ja keskosas. Kolledžijalgpallil on Ameerika Ühendriikide spordikultuuris eriline koht ja see on sageli hüppelauaks mängijatele, kes soovivad profitasemele jõuda. Kolledžijalgpalli ajalugu ulatub 19. sajandi lõppu, kui mänguformaat oli tihedalt seotud ragbi ja n-ö Euroopa jalgpalliga. Teadaolevalt esimene kolledžjalgpalli mäng leidis aset 6. novembril 1869, kui kohtusid Rutgersi Ülikooli ja Princetoni Ülikooli meeskonnad. Formaat arenes kiiresti ja jõudis aastate jooksul oma praegusesse vormi, mille reeglid keerukamad ja spetsiifilisemad. Kolledžijalgpalli mängitakse peamiselt kolmes suures divisjonis: 1. NCAA Division I – kõige kõrgema taseme meeskonnad, jaguneb omakorda kaheks aladivisjoniks: FBS (Football Bowl Subdivision) ja FCS (Football Championship Subdivision); 2. NCAA Division II – väiksemate ülikoolide ja kolledžite meeskonnad; ja 3. NCAA Division III – meeskonnad, kus sportlased ei saa spordistipendiume. Peapõrutused Ameerika jalgpallis Kolledžisport Kolledžikorvpall Kolledžipesapall Spordialade pealtvaatajanumbrite loend Spordivigastus Bennett, Tom (1976). The Pro Style. Prentice-Hall. ISBN 978-0-13-731604-5. MacCambridge, Michael (1999). ESPN SportsCentury. Hyperion. ISBN 978-0-7868-6471-3. OCLC 761166567. Vancil, Mark, toim (2000). ABC Sports College Football: All Time All America Team. Hyperion. ISBN 978-0-7868-6710-3.
Võrkpalli Balti liiga 2010/11 hooaeg

Võrkpalli Balti liiga 2010/11 hooaeg (sponsornimega Schenker Liiga) oli kuuendat korda toimunud kõrgeim iga-aastane liiga Baltikumi võrkpalliklubidele. 2010/11 hooajal osales Schenker Liigas 11 Baltimaade ja Venemaa meeskonda (6 Eestist, 4 Lätist ja 1 Venemaalt). Kõik meeskonnad mängisid omavahel läbi kodus-võõrsil süsteemis. Põhiturniiri paremusjärjestuse määramisel arvestatakse esmalt punkte, siis võitude arvu, pärast mida geimide suhet ning lõpetuseks omavaheliste mängude tulemusi. 8 parimat pääsesid play-offidesse. Play-off paarid jagati vastavalt põhiturniiri kohtadele (esimene läks vastamisi kaheksandaga, teine seitsmendaga jne). Play-offis mängiti kaks mängu (võrdsete tulemuste korral peeti otsustav kuldne geim). Iga paari võitja pääses final fouri. Allikas: 2010/11 Schenker Liiga kokkuvõte Korraldaja: Selver Tallinn Asukoht: Audentese SH, Tallinn, Eesti Allikas: 2010/11 Schenker Liiga kokkuvõte Parim diagonaalründaja Valerijs Lomakins (Ozolnieki Poliurs) Parimad temporündajad Tamar Nassar (Pärnu VK) Dmytro Pashytskyy (Selver Tallinn) Parimad nurgaründajad Kristjan Õuekallas (Selver Tallinn) Lauris Iecelnieks (Tartu Pere Leib) Parim sidemängija Deniss Petrovs (Selver Tallinn) Parim libero Austris Stals (Pärnu VK) 2010/11 Schenker liiga kokkuvõte Sport24 (vaadatud 12.06.2024).
Võrkpalli Balti liiga 2011/12 hooaeg

Võrkpalli Balti liiga 2011/12 hooaeg (sponsornimega Schenker Liiga) oli seitsmendat korda toimunud kõrgeim iga-aastane liiga Baltikumi võrkpalliklubidele. 2011/12 hooajal osales Schenker Liigas 10 Baltimaade meeskonda (6 Eestist ja 4 Lätist). Kõik meeskonnad mängisid omavahel läbi kodus-võõrsil süsteemis. Põhiturniiri paremusjärjestuse määramisel arvestatakse esmalt punkte, siis võitude arvu, pärast mida geimide suhet ning lõpetuseks omavaheliste mängude tulemusi. 8 parimat pääsesid play-offidesse. Allikas: 2011/12 Schenker Liiga kokkuvõte Play-off paarid jagati vastavalt põhiturniiri kohtadele (esimene läks vastamisi kaheksandaga, teine seitsmendaga jne). Play-offis mängiti kaks mängu (võrdsete tulemuste korral peeti otsustav kuldne geim). Iga paari võitja pääses final fouri. Allikas: 2011/12 Schenker Liiga kokkuvõte Korraldaja: Selver Tallinn Asukoht: Audentese SH, Tallinn, Eesti Allikas: 2011/12 Schenker Liiga kokkuvõte Parim diagonaalründaja Martti Juhkami (Tartu Pere Leib) Parimad temporündajad Vaido Veek (TTÜ) Romet Priimägi (Pärnu VK) Parimad nurgaründajad Denis Sintov (TTÜ) Lauris Iecelnieks (Tartu Pere Leib) Parim sidemängija Artis Caics (Tartu Pere Leib) Parim libero Asko Esna (Tallinna Selver) 2011/12 Schenker liiga kokkuvõte Eesti Võrkpalli Liidu arhiiv (vaadatud 12.06.2024).
Rein Kallasma

Rein Kallasma (29. november 1937 Tallinn – 10. november 2014 Tallinn) oli eesti sporditegelane ja spordiajakirjanik. Ta lõpetas 1956. aastal Tallinna 2. Keskkooli ja õppis aastatel 1956–1961 Tartu Riiklikus Ülikoolis matemaatikat. Kallasma töötas aastatel 1961–1973 Eesti Raadio tehnilises teenistuses, 1974–1979 ja 1981–1986 Kalevi kesknõukogu instruktorina, 1979–1981 ja 1986–1993 Eesti Raadio spordisaadete toimetuses, oli 1993–1994 ajalehe Purjetaja toimetaja ja 1994–1995 Hommikulehe sporditoimetaja ning 1995–2002 Kalevi pressiesindaja, tegutses kergejõustikukohtunikuna (1965. aastast vabariiklik kategooria). Ta oli abielus Eesti Televisiooni programmiteadustaja Marite Kallasmaga. "Kallasma, Rein - Eesti Entsüklopeedia". entsyklopeedia.ee. Vaadatud 12. juunil 2024.
Anneliis-Mall Leius

Anneliis-Mall Leius (1964. aastani Anneliis-Mall Oja; sündinud 20. detsembril 1936 Tartus) on eesti iluvõimlemistreener ja spordipedagoog. Ta lõpetas 1956. aastal Tallinna 2. Keskkooli ja 1962. aastal Tallinna Pedagoogilise Instituudi (TPedI) kehakultuuriteaduskonna. Leius oli aastatel 1962–1964 Jõu vanemtreener, 1964–1985 TPedI-s ja 1985–1996 Tallinna Kunstiülikoolis spordipedagoog, 1984–1990 Eesti Rahvavõimlemise Föderatsiooni presiidiumi liige ja 1985. aastast aeroobikatreener. Ta oli naisvõimlemisrühmade juhendaja, massiesinemiste üldjuht, televisiooni ja raadio võimlemissaadete autor ja juht, võimlemisklubi Piruett juhatuse liige. Ta võitis oma rühmadega võistlusi ja kõrgkoolide meistrivõistlusi, võttis Eestis 1971. aastal esimesena kehalise kasvatuse tunnis kasutusele lindimuusika ja popmeloodia ning koostas ja avaldas harjutuskavu. 2006 Valgetähe V klassi teenetemärk Kehalise kasvatuse tunni ettevalmistavad osad, 1983 Ta oli aastatel 1964–1971 abielus tennisist Toomas Leiusega. "ESBL". www.esbl.ee. Vaadatud 12. juunil 2024.
Pihkane pisiservik

Pihkane pisiservik (Crepidotus mollis) on šampinjonilaadsete seltsi kuuluv liik seeni. Pihkane pisiservik andmebaasis eElurikkus.
Alexander Doom

Alexander Doom (sündinud 25. aprillil 1997 Roeselares) on Belgia jooksja. Ta osales 2021. aastal toimunud olümpiamängudel Tokyos koos Jonathan Sacoori, Dylan Borlée ja Jonathan Borléega 4x400 meetri teatejooksus ja sai rahvusrekordiga 2.57,88 neljanda koha. 2022. aasta sisemaailmameistrivõistlustel Belgradis võitis ta 4x400 meetri teatejooksus Belgia meeskonna koosseisus kuldmedali. 2022. aasta maailmameistrivõistlustel Eugene'is võitis ta 4x400 meetri teatejooksus Belgia võistkonnaga pronksmedali. Sama aasta Euroopa meistrivõistlustel Münchenis võitis Belgia teatenelik Suurbritannia järel hõbemedali. 2023. aasta Euroopa sisemeistrivõistlustel Istanbulis võitis Doom koos Belgia võistkonnaga 4x400 meetri teatejooksus kuldmedali. 2024. aasta sisemaailmameistrivõistlustel Glasgow's võitis Doom 400 meetri jooksus Karsten Warholmi ja Rusheen McDonaldi ees Belgia rekordiga 45,25 kuldmedali. Teatejooksus jooksis ta Belgia võistkonna viimast vahetust ja võitis kuldmedali, möödudes finišisirgel USA ankrumehest Christopher Baileyst. Sellega sai temast esimene meessportlane, kes suutnud samadel sisemaailmameistrivõistlustel võita nii 400 meetri jooksu kui ka 4x400 meetri teatejooksu. Juunis toimunud Euroopa meistrivõistlustel Roomas tuli ta 400 meetri jooksus Euroopa meistriks Belgia ja võistluste rekordiga 44,15. 4x400 meetri teatejooksus võitis ta Belgia võistkonnaga kuldmedali Itaalia ja Saksamaa ees. Tavarada Lühirada Allikas: Rahvusvaheline Kergejõustikuliit Alexander Doom Rahvusvahelise Kergejõustikuliidu kodulehel (inglise)
Tianjin Shi

Tianjin Shi (hiina keeles 天津市 (Tianjin Shi, toonimärkidega Tiānjīn Shì)) on linnaks (shi) nimetatav 1. järgu haldusüksus Hiinas. Asub Pekingist kagus Hai He ja Keisrikanali ühinemiskohas. See jaguneb 16 linnarajooniks (区 qu). Tianjin Shi kesklinna moodustavad kuus linnarajooni, kus elab 3,761 miljonit inimest. Need on Hepingi (和平区 Hèpíng Qū), Hexi (河西区 Héxī Qū), Hebei (河北区 Héběi Qū), Nankai (南开区 Nánkāi Qū), Hedongi (河东区 Hédōng Qū) ja Hongqiao linnarajoon (红桥区 Hōngqiáo Qū). Tianjini majandus tugineb keemia-, elektroonika-, tekstiili- ja terasetööstusel. Linnas on paljude välisfirmade esindused. Tianjin on raudteede ja autoteede sõlmpunkt. Peking asub 1 tunni autosõidu kaugusel. Sadam asub 50 km kaugusel kesklinnast Binhai linnarajoonis. 10. augustil 1980 avati linnas esimene lõik Tianjini metroost. Trammiliiklus toimis linnas aastatel 1906–1972, trollibussiliiklus 1951–1997. 2006. aastal pandi tööle 7,86 km pikkune rööbasbussiliin. Linnas on palju kõrgkoole, neist tähtsamad on Tianjini Ülikool, Nankai Ülikool ja Tianjini Tehnikaülikool. Tianjini järgi on nimetatud asteroid 2209 Tianjin. Tianjini kontserdihall Sild üle Hai He jõe Tianjin Jinwan Plaza Tianjini teletorn Tianjini koduleht (hiina keeles)
Balti turniir 2022

Balti turniir 2022 toimus 16. novembrist kuni 19. novembrini 2022. Turniiri võitis Island, teise koha sai Läti ja kolmanda koha Eesti. Eesti väravate lööjad Rasmus Peetson (1) ja Sergei Zenjov (2). Balti turniir 2022. Eesti Jalgpalliliit.
Kevadlehtrik

Kevadlehtrik (Bonomyces sinopicus) on šampinjonilaadsete seltsi heinikuliste sugukonda kuuluv seente liik. Seen on maheda lõhna ja maitsega. Kevadlehtrik andmebaasis eElurikkus
Balti turniir 2024

Balti turniir 2024 toimus 8. juunist kuni 11. juunini 2024. Turniiri võitis Eesti, teise koha sai Leedu ja kolmanda koha Läti. Eesti väravate lööjad Mark Anders Lepik, Alex Matthias Tamm, Henri Anier, Edgar Tur ja Danil Kuraksin (kõigil 1 värav). Balti turniir 2024. Eesti Jalgpalliliit.